recursal/SuperWikiNEXT-32B huggingface dataset:
**ध्यान** हिन्दू धर्म, भारत की प्राचीन शैली और विद्या के सन्दर्भ में महर्षि पतंजलि द्वारा विरचित योगसूत्र में वर्णित अष्टांगयोग का एक अंग है। ये आठ अंग यम, नियम, आसन, प्राणायाम, प्रत्याहार, धारणा, ध्यान तथा समाधि है। ध्यान का अर्थ किसी भी एक विषय की धारण करके उसमें मन को एकाग्र करना होता है। मानसिक शांति, एकाग्रता, दृढ़ मनोबल, ईश्वर का अनुसंधान, मन को निर्विचार करना, मन पर काबू पाना जैसे कई उद्दयेशों के साथ ध्यान किया जाता है। ध्यान का प्रयोग भारत में प्राचीनकाल से किया जाता है। तथा भारत मे प्राचीन काल से ही गुरुकुल मे ध्यान की प्रक्रिया चलाई जाती हैं और ध्यान करना भारत मे खोजा गया है

ध्यान की पद्धति
---------------

ध्यान करने के लिए व्यक्ति की रुचि के अनुसार अनेक प्रकार की पद्धति है जिसमें से कुछ पद्धतियाँ निम्न प्रकार की है:-

### मुख्य पद्धति

ध्यान करने के लिए स्वच्छ जगह पर स्वच्छ आसन पे बैठकर साधक अपनी आँखे बंध करके अपने मन को दूसरे सभी संकल्प-विकल्पो से हटाकर शांत कर देता है। और ईश्वर, गुरु, मूर्ति, आत्मा, निराकार परब्रह्म या किसी की भी धारणा करके उसमे अपने मन को स्थिर करके उसमें ही लीन हो जाता है। जिसमें ईश्वर या किसीकी धारणा की जाती है उसे **साकार ध्यान** और किसी की भी धारणा का आधार लिए बिना ही कुशल साधक अपने मन को स्थिर करके लीन होता है उसे योग की भाषा में **निराकार ध्यान** कहा जाता है। गीता के अध्याय-६ में श्रीकृष्ण द्वारा ध्यान की पद्धति का वर्णन किया गया है।

ध्यान करने के लिए पद्मासन, सिद्धासन, स्वस्तिकासन अथवा सुखासन में बैठा जा सकता है। शांत और चित्त को प्रसन्न करने वाला स्थल ध्यान के लिए अनुकूल है। रात्रि, प्रात:काल या संध्या का समय भी ध्यान के लिए अनुकूल है। ध्यान के साथ मन को एकाग्र करने के लिए प्राणायाम, नामस्मरण (जप), त्राटक का भी सहारा लिया जा सकता है। ध्यान में ह्रदय पर ध्यान केन्द्रित करना, ललाट के बीच अग्र भाग में ध्यान केन्द्रित करना, स्वास-उच्छवास की क्रिया पे ध्यान केन्द्रित करना, इष्टदेव या गुरु की धारणा करके उसमे ध्यान केन्द्रित करना, मन को निर्विचार करना, आत्मा पे ध्यान केन्द्रित करना जैसी कई पद्धतियाँ है। ध्यान के साथ प्रार्थना भी कर सकते है। साधक अपने गुरु के मार्गदर्शन और अपनी रुचि के अनुसार कोई भी पद्धति अपनाकर ध्यान कर सकता है।

ध्यान के अभ्यास के प्रारंभ में मन की अस्थिरता और एक ही स्थान पर एकांत में लंबे समय तक बैठने की अक्षमता जैसी परेशानीयों का सामना करना पड़ता है। निरंतर अभ्यास के बाद मन को स्थिर किया जा सकता है और एक ही आसन में बैठने के अभ्यास से ये समस्या का समाधान हो जाता है। सदाचार, सद्विचार, यम, नियम का पालन और सात्विक भोजन से भी ध्यान में सरलता प्राप्त होती है।

ध्यान का अभ्यास आगे बढ़ने के साथ मन शांत हो जाता है जिसको योग की भाषा में चित्तशुद्धि कहा जाता है। ध्यान में साधक अपने शरीर, वातावरण को भी भूल जाता है और समय का भान भी नहीं रहता। उसके बाद समाधिदशा की प्राप्ति होती है। योगग्रंथो के अनुसार ध्यान से कुंडलिनी शक्ति को जागृत किया जा सकता है और साधक को कई प्रकार की शक्तियाँ प्राप्त होती है। पतंजलि योग में मुख्य आठ प्रकार की शक्तियों का वर्णन किया गया है।

सन्दर्भ
-------

1. ↑  पतंजलि योग सूत्र[*मृत कड़ियाँ*] प्राप्त:- १९ मई २०१६

इन्हें भी देखें
---------------

* ध्यान (attention)
* ध्यान (क्रिया) (मेडिटेशन)
* ध्यान (बौद्ध धर्म)
पुरानी शेयर बाजार की इमारत पर पुराना नाम।
**अहमदाबाद शेयर बाजार** या **एएसई** अहमदाबाद में स्थित भारत के सबसे पुराने शेयर बाजारों में से एक हैं। यह सिक्युरिटीज लिमिटेड संविदा (विनियमन) अधिनियम 1956 के तहत बसा शेयर बाजार है। इस शेयर बाजार का चिह्न स्वस्तिक है , जो हिंदू धर्म में धन और सुख का चिह्न माना जाता है।

**स्टॉक (या शेयर) मे निवेश के लिए बेस्ट ऐप**

इतिहास
------

मानेक चौक में स्थित पुराने शेयर बाज़ार की इमारत।
बाजार में हिस्सेदारी की स्थापना सार्वजनिक चैरिटी ट्रस्ट के रूप में 1894 में मुंबई शेयर बाजार (बॉम्बे स्टॉक एक्सचेंज)की संस्थापना (1875) के बाद हुई थी।. इससे पहले शेयर बाजार बॉम्बे सिक्युरिटीज लिमिटेड अनुबंध अधिनियम, 1925 के तहत काम करता था। सिक्युरिटीज लिमिटेड अनुबंध विनियमन अधिनियम, 1956 के पारित होने के बाद गुजरात शेयर और स्टॉक एक्सचेंज, भारतीय शेयर और सामान्य विनिमय संगठन और बंबई शेयर और स्टॉक एक्सचेंज के शेयर दलालों गठन हुआ और वर्तमान एएसई बन गया है।

### इमारत

अहमदाबाद शेयर बाजार की ऐतिहासिक इमारत।
अहमदाबाद शेयर बाजार 1894 में स्थापित किया गया था। यह मुंबई शेयर बाजार के बाद भारत का अगला सबसे पुराना शेयर बाजार है। ये 1996 तक अहमदाबाद शेयर बाजार की इमारत में चल रहा था और इमारत 93 साल की विरासत है और ब्रिटिश वास्तुकला से भरपुर है।

आधुनिकीकरण
----------

12 दिसंबर, 1996 में यह शेयर बाजार हिस्सेदारी में सार्वजनिक कर दिया गया। प्रारंभ में एएसई में IBM प्रणाली का इस्तेमाल किया जाता था, जून 1999 से एएसई अहमदाबाद स्टॉक एक्सचेंज में ऑनलाइन ट्रेडिंग सिस्टम (ASETS) का प्रयोग करता है। इस प्रणाली टाटा कन्सलटन्सी सर्विसेज प्राइवेट लिमिटेड द्वारा एएसई के लिए बनाई गई थी। एएसई के सदस्यों के साथ बॉम्बे स्टॉक एक्सचेंज में IBOSS नाम विधि का उपयोग भी व्यापारी कर सकते हैं। वर्तमान में शेयर बाजार में ३३३ पंजीकृत सदस्य हैं।

कार्यकारी सदस्यों
-----------------

एएसई के कार्यकारी सदस्य में निदेशक के रूप में सेबी (SEBI) द्वारा नामित सदस्यो भी शामिल हैं। सदस्य हर १५ दिन में मिलकर बैठक करते हैं और शेयर बाजार की कामगीरी की जाँच करते हैं। कार्यकारी निदेशक एएसई के अध्यक्ष है।

* पी॰के॰ घोष - गैर-सदस्य निदेशक
* बाबू भाई पी॰ पटेल - गैर-सदस्य निदेशक
* योगेश दोशी- गैर-सदस्य निदेशक
* अशोक छांजेड़- गैर-सदस्य निदेशक
* विजय राँचन - गैर-सदस्य निदेशक
* मनीष भट्ट् - गैर-सदस्य निदेशक
* एन॰के॰भीला - सेबी-मनोनीत
* जी॰एच॰ दलाल - सदस्य निदेशक
* अनिल शाह - सदस्य निदेशक
* वी॰वी॰ राव - कार्यकारी निदेशक

सन्दर्भ
-------

1. ↑  "Old stock exchange building at Manek Chowk to be sold". *The Times of India*. Ahmedabad. TNN. ६ जून २०१२. मूल से 11 अप्रैल 2013 को पुरालेखित. अभिगमन तिथि २१ फरवरी २०१३.
2. ↑  Dhomse, Himansh (७ जुलाई २०१२). "Veterans rue loss of Ahmedabad's Manekchowk building". *Daily News and Analysis*. DNA. अभिगमन तिथि २१ फरवरी २०१३.
3. ↑  Soni, Nikunj (२० फरवरी २०११). "Heritage lovers root for Ahmedabad Stock Exchange's Manekchowk building". *Daily News and Analysis*. DNA. अभिगमन तिथि २१ फरवरी २०१३.
4. ↑  Ruturaj Jadav and Mehul Jani (५ फरवरी २०१०). "Amdavad's First Pol". *Ahmedabad Mirror*. AM. मूल से 7 दिसंबर 2009 को पुरालेखित. अभिगमन तिथि २१ फरवरी २०१३.

बाहरी कड़ियाँ
-------------

* अहमदाबाद शेयर बाजार का अधिकृत जालस्थल
**लहरपुर** भारत के उत्तर प्रदेश राज्य के सीतापुर ज़िले में स्थित एक नगर है।

इतिहास
------

शहर की स्थापना सन् 1370 में फिरोज़ शाह तुगलक (1351-1388 ईसवी) ने बहराइच में सय्यद सलार की मज़ार की ओर प्रस्थान करते हुए करी थी। उस समय यहाँ कुछ कायस्थ और मुस्लिम परिवार बसाए गए। सन् 1400 के आसपास एक स्थानीय हिन्दू पासी शासक, लहरी पासी, ने यहाँ कब्ज़ा कर लिया और जगह का नाम तुग़लक़पुर से बदलकर लहरपुर रख दिया। उनके वंशज लगभग 18 वर्षों तक यहाँ पर नियंत्रण में रहे। सन् 1418 में कन्नौज के ताहिर गाज़ी नामक सिपहसालार ने यहाँ कब्ज़ा कर लिया। मुग़ल साम्राज्य के समय टोडरमल ने यहा 765 गाँवों का एक परगना संगठित करा और लहरपुर को उसका मुख्यालय बना दिया जिस से यह शहर तेज़ी से बढ़ा। सन् 1707 तक मुग़ल नियंत्रण रहा, लेकिन उस वर्ष औरंगज़ेब की मृत्यु के साथ-साथ एक स्थानीय गौर राजपूत सिपहसालार, राजा चंद्र सेन ने सीतापुर पर आक्रमण करा। तब से लेकर सन् 1858 में ब्रिटिश राज के आरम्भ तक इन्हीं गौर राजपूतों का कब्ज़ा रहा।

स्थान
-----

प्रमुख स्थलों में यहाँ कई ऐतिहासिक मंदिर और **मज़ाशाह कलंदर बाबा, मरकज़ मस्जिद, रमज़ान अली शाह बाबा** शिव मंदिर और रामलीला मैदान का कुण्ड,छोटे बाला जी पुरवाबेहटी व भूलिया बाबा अति शोभनीय है जहा प्रतिवर्ष रामलीला का आयोजन किया जाता है। शहर बाज़ार, पराग शाह चौराहा, मीरान टोला, गुरखेत बाज़ार, मजाशाह चौराहा, पाटन दीन चौराहा, खत्रियाना चौराहा, प्रभात चौराहा, बिसवां तिराहा, जोशीताल चुंगी आदि हैं।

शिक्षा
------

शिक्षण संस्थान- श्री खेमकरन इण्टर कालेज, एच०एम०एच इण्टर कालेज, जु.कि.गो.प्र.स.वि.म. इण्टर कालेज, प्रभात मुन्नू लाल विमला देवी इण्टर कालेज,आदर्श कैलाश नाथ इंटर कॉलेज, राईन गर्ल्स इंटर कॉलेज आदि हैं। स्नातक क्षेत्र में शिक्षा के लिए यहाँ पर प्रभात राजेन्द्र कुमार पूनम देवी महाविद्यालय 
व एच एम् एच डिग्री कॉलेज और थोड़ी दूर पर शिवाजी विद्यापीठ महाविद्यालय है।

इन्हें भी देखें
---------------

* सीतापुर ज़िला
* तम्बौर अहमदाबाद
* बिसवां
* रेउसा
* महमूदाबाद

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the वेबैक मशीन," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  Benett, William (1878). *A Gazetteer of the Province of Oudh*. Allahabad (India): Government of Oudh.
परिचय
-----

रॉक ऑन! एक 2008 भारतीय रॉक संगीतमय फिल्म है जिसे लिखित और निर्देशित अभिषेक कपूर ने किया, निर्माता फरान अख्तर और शंकर एहसान-लॉय ने संगीत के साथ निर्देशित है। फिल्म फरहान अख्तर और प्राची देसाई के सफल का पहली बॉलीवुड फिल्म है। बॉलिवुड में उन दिनों यंगस्टर्स की पसंद को लेकर फिल्में बनाने का सिलसिला कुछ ज्यादा ही रफ्तार से चल निकला था। चंद बरस पहले तक इंडस्ट्री के जाने माने निर्माता टिकिट खिड़की पर अपनी फिल्म को हिट करने के लिए ऐसा सब्जेक्ट चुनते, जो फैमिली क्लास की कसौटी पर खरा उतरे। इस फ़िल्म से लगता है कि अब नजारा बदलने लगा है।

सीक्वल
------

म्यूजिकल फिल्म 'रॉक ऑन' की सीक्वल की चर्चाएं तो काफी समय से चल रही है लेकिन इसकी स्टार कास्ट को लेकर खबर है कि फरहान अख्तर और अर्जुन रामपाल के साथ पूरब कोहली सीक्वल का हिस्सा रहेंगे। स्टार कास्ट तो वहीं रहेगी लेकिन 'रॉक ऑन' के निर्देशक रहे अभिषेक कपूर इस सीक्वल का हिस्सा नहीं होंगे। एड फिल्ममेकर शुजात सौदागर से इस सीक्वल के लिए संपर्क किया गया है। हालांकि अन्य कलाकारों को लेकर अभी निर्णय लेना बाकि है। इस सीक्वल की शूटिंग अगले साल 2015 में शुरू होगी।

सन्दर्भ
-------

1. ↑  "संग्रहीत प्रति". मूल से 8 मार्च 2014 को पुरालेखित. अभिगमन तिथि 27 फ़रवरी 2014.
2. ↑  "संग्रहीत प्रति". मूल से 7 मार्च 2014 को पुरालेखित. अभिगमन तिथि 27 फ़रवरी 2014.
**टैक्ट समय** (Takt time) उत्पादन से सम्बंधित शब्द है जो मांग के अनुसार उपलब्ध समय में किसी उत्पाद को तैयार करने को उल्लिखीत करता है। यह निर्माण चक्रिय समय से भिन्न है। टैक्ट समय ऐसा उपकरण है जिसका उपयोग काम को डिजाइन करने के लिए किया जाता है और इकाइयों के क्रमिक उत्पादन में यह एक इकाई के उत्पादन की शुरुआत और अगली इकाई के उत्पादन की शुरुआत के बीच औसत समय अंतराल को मापता है। गणना के लिए यह उस समय अंतराल में मांग किए गए भागों की संख्या से विभाजित भागों के उत्पादन का समय है। टैक्ट समय उपभोक्ता की मांग पर आधारित होता है। यदि प्रक्रिया अथवा उत्पादन क्रम टैक्ट समय में निर्माण करने में असफल होता है तब समय पर पूर्ति सुनिश्चित करने के लिए या तो मांग स्तर, अतिरिक्त संसाधन या प्रक्रिया पुन: अभियांत्रिकी की आवश्यकता होती है।

शब्द निर्माण
------------

टैक्ट समय जापानी शब्द *तकुतो ताइमु* (タクトタイム?) से आया है जबकि जापानी में यह शब्द जर्मन शब्द *तैक्तज़ाइत* (*Taktzeit*) से आया है जिसका अर्थ 'चक्रिय समय' होता है। सम्भवतः 1930 के दशक में यह शब्द जर्मन अभियन्ताओं द्वारा जापान प्रस्तावित किया गया।

मुल रूप से यह शब्द लैटिन भाषा के शब्द "टैक्ट्स" (tactus) से आया है जिसका अर्थ "स्पर्श, स्पर्श की अनुभूति" है। इसके कुछ पुराने अर्थों में ये भी शामिल हैं: (16वीं सदी) "नियमित संपर्क से शुरू होने वाली धड़कन, घड़ी की टिक-टिक", उसके बाद संगीत में "लय का संकेत देने वाली ताल" और (18वीं सदी) "नोट मूल्य की नियमित इकाई" आदि।

परिभाषा
-------

यह मानते हुए कि किसी उत्पाद को शुद्ध उपलब्ध कार्य समय के दौरान, एक स्थिर दर पर, एक समय में, एक इकाई बनाया जाता है तब टैक्ट समय, समय की वो मात्रा है जिसमें मांग को पूरा करने के लिए दो लगातार इकाइयों के पूरा होने के बीच जो समय लगता है।

टैक्ट समय इस सूत्र से ज्ञात किया जा सकता है:

{\displaystyle T={\frac {T\_{a}}{D}}}
जहाँ  

T   = टैक्ट समय, उदाहरण के लिए [दो लगातार इकाइयों के बीच कार्य समय]  

Ta = अवधि के दौरान काम करने के लिए उपलब्ध शुद्ध समय, उदाहरण के लिए [प्रति अवधि कार्य समय]  

D = अवधि के दौरान मांग (उपभोक्ता मांग) उदाहरण के लिए [प्रति अवधि आवश्यक इकाइयाँ]

सन्दर्भ
-------

1. ↑  Liker, Jeffrey K. (2004). *The Toyota way: 14 management principles from the world's greatest manufacturer*. न्यूयॉर्क: McGraw-Hill. OCLC 54005437. आई॰ऍस॰बी॰ऍन॰ 0-07-139231-9.
2. ↑  Graban, Mark; Ducharme, Colin; Ruddick, Todd. "Takt Time".
3. ↑  Haghsheno, Shervin; Binninger, Marco; Dlouhy, Janosch; Sterlike, Simon (20 July 2016). "History and Theoretical Foundations of Takt Planning and Takt Control" (PDF). 24th Annual Conference of the International Group for Lean Construction. Boston. pp. 53–62.. अभिगमन तिथि: 22 November 2020.
4. ↑  "Takt". अभिगमन तिथि 2020-11-15.
5. ↑  Hopp, Wallace J. (2011). *Factory physics*. Spearman, Mark L. (Third संस्करण). Long Grove, Illinois. OCLC 718450337. आई॰ऍस॰बी॰ऍन॰ 978-1-57766-739-1.
अम्रुता फड़नवीस
**अम्रुता फड़नवीस** (नी रानाडे; जन्म 9 अप्रैल 1979) एक भारतीय बैंकर, अभिनेता, गायिका और सामाजिक कार्यकर्ता हैं। उनका विवाह महाराष्ट्र के 9वें और वर्तमान उपमुख्यमंत्री देवेन्द्र फड़नवीस से हुआ है। वे एक्सिस बैंक में उपाध्यक्ष के पद पर हैं।

उन्होंने अमेरिकी राष्ट्रपति डोनाल्ड ट्रम्प की अध्यक्षता में एक अंतर्राष्ट्रीय शांति पहल नेशनल प्रेयर ब्रेकफास्ट - 2017 में भारत का प्रतिनिधित्व किया था।

अम्रुता फड़नवीस का जन्म अम्रुता रानाडे के रूप में 9 अप्रैल 1979 को नागपुर, महाराष्ट्र में नेत्र रोग विशेषज्ञ शरद रानाडे और स्त्री रोग विशेषज्ञ चारुलता रानाडे के घर हुआ था। उन्होंने शुरुआत में सेंट जोसेफ कॉन्वेंट स्कूल, नागपुर से पढ़ाई की। वे 16 साल से कम उम्र की राज्य स्तरीय टेनिस खिलाड़ी थीं। उन्होंने जी.एस. कॉलेज ऑफ कॉमर्स एंड इकोनॉमिक्स, नागपुर से स्नातक की उपाधि प्राप्त की। बाद में उन्होंने वित्त में एमबीए किया और सिम्बायोसिस लॉ स्कूल, पुणे से कराधान विधियों का अध्ययन किया।

व्यवसाय
-------

अम्रुता ने 2003 में एक्सिस बैंक में कार्यकारी खंजाची (कैशियर) के रूप में कार्य किया और बाद में नागपुर में एक्सिस बैंक की व्यावसायिक शाखा से जुड़ीं।

निजी जीवन
---------

अम्रुता ने दिसंबर 2005 में देवेन्द्र फड़नवीस से शादी की। उनकी एक बेटी है।

गायिकी
------

छह साल की उम्र से शास्त्रीय संगीत में प्रशिक्षित, अम्रुता ने विभिन्न सामाजिक कार्यक्रमों में अपनी प्रस्तुति दी है। उन्होंने कई व्यावसायिक और सामाजिक फिल्मों के लिए भी गाया है।

संदर्भ
------

1. ↑  "अम्रुता फड़नवीस अटैंड्स 'नेशनल प्रेयर ब्रेकफ़ास्ट' इन द यूएस". *बिज़नेस स्टैंडर्ड*. प्रेस ट्रस्ट ऑफ़ इंडिया. 8 फरवरी 2017. अभिगमन तिथि 11 अप्रैल 2022.
2. ↑  "आई यूज़्ड टू कॉल हिम सर, हैव नैवर डिमांडेड हिज़ टाइम: अम्रुता फड़नवीस". *द इंडियन एक्सप्रेस* (अंग्रेज़ी में). 31 अक्तूबर 2014. अभिगमन तिथि 11 अप्रैल 2022.
3. ↑  देसाई, गीता (2 नवंबर 2014). "हाओ माई लाइफ़ चेंज्ड इन हावर्स: महाराष्ट्र चीफ़ मिनिस्टर देवेन्द्र फड़णवीस' वाइफ़ स्पीक्स". *डीएनए इंडिया* (अंग्रेज़ी में). अभिगमन तिथि 11 अप्रैल 2022.
4. ↑  "व्हट'स द सीक्रेट टू देवेंद्र एंड अम्रुता फड़नवीस' हैप्पी रिलेशनशिप?". *मिड डे* (अंग्रेज़ी में). 9 अप्रैल 2019. अभिगमन तिथि 11 अप्रैल 2022.
**जेलर** एक आगामी भारतीय तमिल भाषा की एक्शन कॉमेडी फिल्म है, जो नेल्सन द्वारा लिखित और निर्देशित है और सन पिक्चर्स के कलानिधि मारन द्वारा निर्मित है। इसमें रजनीकांत मुख्य भूमिका में हैं। और जैकी श्रॉफ, शिवा राजकुमार, सुनील, राम्या कृष्णन, विनायकन, मिरना मेनन, तमन्नाह और वसंत रवि सहायक भूमिकाओं में हैं। शुरुआत में फिल्म की घोषणा फरवरी 2022 में की गई थी। उस समय फिल्म का शीर्षक थलाइवर 169 था। जो रजनीकांत की 169वीं फिल्म थी, इसलिए इसका यह शीर्षक पड़ा लेकिन आधिकारिक रूप से फिल्म को जेलर शीर्षक के साथ ही इसका घोषणा जून 2022 में किया गया। इस फिल्म की मुख्य फोटोग्राफी अगस्त 2022 में चेन्नई में शुरू हुई और जून 2023 में समाप्त हुई। 

यह फिल्म 10 अगस्त 2023 को रिलीज होने वाली है। इस फिल्म के संगीत अनिरुद्ध रविचंद्र द्वारा रचित है। 10 फरवरी 2022 को सन पिक्चर्स ने आधिकारिक तौर पर रजनीकांत अभिनीत और नेल्सन द्वारा निर्देशित अपनी अगली फिल्म की घोषणा की। सिनेमैटोग्राफी का संचालन विजय कार्तिक कन्नन द्वारा किया किया गया है, और संपादन आर. निर्मल द्वारा। यह रजनीकांत के साथ नेल्सन की पहली फिल्म भी है। 

इस फिल्म की पहली टेस्ट शूट जुलाई 2022 के अंत में चेन्नई में हुआ। और मुख्य फोटोग्राफी 3 अगस्त को हैदराबाद में शुरू होने वाली थी। हालाँकि, हैदराबाद में हड़ताल के कारण फिल्मांकन की शुरुआत अनिश्चित काल के लिए विलंबित हो गई, जिसके कम से कम तीन सप्ताह तक चलने की उम्मीद थी। फिल्मांकन अंततः 22 अगस्त को चेन्नई में शुरू हुआ। अक्टूबर तक, कुड्डालोर में भी फिल्मांकन हो रहा था। जनवरी 2023 में, जैसलमेर में एक छोटा फिल्मांकन कार्यक्रम शुरू हुआ। अगले महीने, मैंगलोर में साधु कोकिला के साथ फिल्मांकन शुरू हुआ, जिसमें कन्नड़ संस्करण में योगी बाबू की भूमिका को दोहराया गया था। फिल्म की मुख्य फोटोग्राफी 1 जून 2023 तक पूरी कर ली गई थी।

सन्दर्भ
-------

पढ़ें

1. ↑  "'Leo' To 'Suriya 42': Five Upcoming High-Budget Tamil Films". *Times of India*. 23 March 2023. मूल से 23 March 2023 को पुरालेखित. अभिगमन तिथि 5 July 2023.
2. ↑  "#Thalaivar169 by Nelson Dilipkumar titled Jailer". *DT Next*. 17 June 2022. मूल से 17 June 2022 को पुरालेखित. अभिगमन तिथि 17 June 2022.
3. ↑  "Nelson-Rajinikanth's Thalaivar 169 titled Jailer". *Cinema Express*. 17 June 2022. मूल से 19 June 2022 को पुरालेखित. अभिगमन तिथि 8 July 2022.
**क्राइम अलर्ट - डरना नही मिटाना है** एक भारतीय हिंदी धारावाहिक है जो दंगल टीवी पर प्रसारित हुआ।इस शो में भारत में हो रहे अपराध की सच्ची घटना को किरदार के नाम बदल कर दिखाया है।

साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}
**लुआ त्रुटि package.lua में पंक्ति 80 पर: module 'Module:Italic title' not found।**
पहले ये धारावाहिक को  *सावधान इंडिया: क्राइम अलर्ट*  नाम दिया गया था। जो लाइफ ओके में प्रसारित हुआ।इसके सफलता के बाद इसे सावधान इंडिया नाम दिया गया। 2017 में इस धारावाहिक क्राइम अलर्ट नाम से दंगल टीवी पर पुनः लॉन्च किया गया।

सारांश
------

मेजबान सच्ची घटनाओं पर आधारित कहानी को बताते है। जैसे प्यार, धोका, खून ,चोरी । इस शो का डरावना प्रकरण भी आया था। इस शो नाम पहले क्राइम अलर्ट –जुर्म के खिलाफ आवाज था।

कलाकार
------

### मेजबान

* गिरीश जैन
* अमित पचोरी
* सुधा चंद्रन
* शक्ति आनंद
* जीतें ललवानी
* इकबाल खान

अनुवाद
------

इस शो को कन्नड़ा में अनुवाद कर दिया है।और इस शो को कनाडा में दम टीवी कन्नड़ में प्रसारित किया गया।

इस शो के सफलता के बाद इसे इंडिया अलर्ट के नाम से शो को सिर्फ यूट्यूब पर प्रसारित किया गया। और इंडिया अलर्ट को तमिल और बंगाली भाषा में अनुवादित किया गया है।

संदर्भ
------

1. ↑  "Crime Alert: It has been emotionally alarming to describe the stories, says Sudha Chandran | TV - Times of India Videos". *timesofindia.indiatimes.com* (अंग्रेज़ी में). अभिगमन तिथि 2022-07-13.
2. ↑  "Hindi Tv Serial Crime Alert Hindi Synopsis Aired On Dangal TV Channel". *nettv4u* (अंग्रेज़ी में). अभिगमन तिथि 2022-07-13.
3. ↑  "Exclusive! Deepshikha Nagpal has been roped in as the anchor for Dangal TV's Crime Alert". *Tellychakkar.com* (अंग्रेज़ी में). अभिगमन तिथि 2022-07-13.
4. ↑  "Dangal TV is set to re-launch show 'Crime Alert' as Dangal Original". *Indian Advertising Media & Marketing News – exchange4media*. अभिगमन तिथि 2022-07-13.
5. ↑  "EXCLUSIVE! Swati Sharma roped in for Dangal TV's Crime Alert". *Tellychakkar.com* (अंग्रेज़ी में). अभिगमन तिथि 2022-07-13.
6. ↑  Jaiswal, Jyoti (2021-03-04). "सुधा चंद्रन 'क्राइम अलर्ट' के साथ एंकर और प्रोड्यूसर बनीं". *India TV Hindi*. अभिगमन तिथि 2022-07-13.
मेहंदी से सुसज्जित सुंदर हाथ
**मेहंदी** जिसे **हिना** भी कहते हैं, दक्षिण एशिया में प्रयोग किया जाने वाला शरीर को सजाने का एक साधन होता है। इसे हाथों, पैरों, बाजुओं आदि पर लगाया जाता है। 1990 के दशक से ये पश्चिमी देशों में भी चलन में आया है।

**मेहंदी** का प्रचलन आज के इस नए युग में ही नहीं बल्कि काफी समय पहले से हो रहा है। आज भी सभी लड़कियां और औरतें इसे बड़े चाव से लगाती है, यहाँ तक की लड़कियां और औरतें ही नहीं कई पुरुष भी **मेहंदी** के बड़े शौकीन होते है हमारी भारतीय परंपरा में मेहंदी का प्रचलन काफी पुराने समय से होता आ रहा है, क्योंकि मेहंदी नारी श्रृंगार का एक अभिन्न अंग है जिसके बिना हर रीति-रिवाज अधुरा माना जाता है।

मेहंदी ओलगाने के लिये हिना नामक पौधे/झाड़ी की पत्तियों को सुखाकर पीसा जाता है। फिर उसका पेस्ट लगाया जाता है। कुछ घंटे लगने पर ये रच कर लाल-मैरून रंग देता है, जो लगभग सप्ताह भर चलता है।

2013 के एक अध्ययन के अनुसार, 4,000 से अधिक वर्षों से मेंहदी का उपयोग त्वचा (साथ ही बालों और नाखूनों) के लिए डाई के रूप में किया जाता रहा है।

भारतीय परंपरा में मेहंदी आमतौर पर हिंदू शादियों और त्योहारों जैसे करवा चौथ, वट पूर्णिमा, दिवाली, भाई दूज, नवरात्रि, दुर्गा पूजा और तीज के दौरान लगाई जाती है। दक्षिण एशिया में मुसलमान मुस्लिम शादियों, ईद-उल-फितर और ईद-उल-जुहा जैसे त्योहारों के दौरान भी मेहंदी लगाते हैं।

चित्र दीर्घा
------------

|  |
| --- |
| * मेहंदी से सुसज्जित हाथमेहंदी से सुसज्जित हाथ
* मेहंदी से शोभायमान सुंदर हाथमेहंदी से शोभायमान सुंदर हाथ
* मेहंदी से सजा हाथमेहंदी से सजा हाथ
* मेहंदी का डिजाईनमेहंदी का डिजाईन
* मेहंदी लगाते हुएमेहंदी लगाते हुए
* मेहँदी का पेड़मेहँदी का पेड़
 |

इन्हें भी देखें
---------------

* हिना

सन्दर्भ
-------



1. ↑  "The Beautiful and Intricate Application of Bridal Henna". *The Spruce*. मूल से 20 अगस्त 2018 को पुरालेखित. अभिगमन तिथि 19 August 2018.
2. ↑  "Henna Party". *www.turkishculture.org*. मूल से 20 फ़रवरी 2017 को पुरालेखित. अभिगमन तिथि 19 August 2018.
3. ↑  A dictionary of Urdu, classical Hindi, and English Archived 2012-07-09 at archive.today. Dsal.uchicago.edu. Retrieved on 2011-09-26.
4. ↑  "The next big thing on Eid is white mehndi, and I tried it - Style - Images". Images.dawn.com. मूल से 30 जून 2019 को पुरालेखित. अभिगमन तिथि 2019-04-30.
5. ↑  "40 Easy Mehndi Designs For Newbies 2022 - Health & Healthier" (अंग्रेज़ी में). 2022-06-08. अभिगमन तिथि 2022-06-21.
हैदराबाद, भारत के तेलंगाना राज्य में स्थित **जगन्नाथ मंदिर** एक आधुनिक मंदिर है, जो ओड़िया समुदाय द्वारा बनाया गया था। यह मुख्यत: हिंदू भगवान जगन्नाथ को समर्पित है। यह मंदिर बंजारा हिल्स रोड नंबर 12 (बारह) हैदराबाद के पास स्थित है जो अपने वार्षिक रथयात्रा उत्सव के लिए प्रसिद्ध है जिसमें हजारों की संख्या में भक्तगण शामिल होते हैं। जगन्नाथ का अर्थ है- ब्रह्मांड के भगवान।

विशेषताएँ
---------

ऐसा कहा जाता है कि इस मंदिर की रचनाकृति पुरी (ओडिशा) के मूल जगन्नाथ मंदिर की प्रतिकृति है। इस मंदिर को पुरी मंदिर की ही शैली में बनाया गया है। हालांकि, दोनों मंदिरों का आकार अलग-अलग है। इस मंदिर का सबसे आकर्षक हिस्सा इसका "शिखर" है जिसकी ऊंचाई लगभग 70 फीट है। बलुआ पत्थर के उपयोग के कारण मंदिर का रंग लाल है (लगभग 600 टन ओडिशा से लाए गए थे जो इस पूरी वास्तुकला का निर्माण करने के लिए इस्तेमाल किया जा रहा है) और लगभग 60 पत्थर के नक्काशीदारों को इस मंदिर को तराशने का आशीर्वाद मिला है। बुरी आत्माओं को भगाने के लिए मंदिर के बाहर कामुक मूर्तियाँ भी पाई जाती हैं। गर्भगृह में भगवान जगन्नाथ के साथ उनके भाई-बहन भगवान बलभद्र और देवी सुभद्रा हैं।

यह मंदिर 'कलिंग कल्चरल ट्रस्ट' द्वारा बनाया गया है और इसे मार्च 2009 में प्रतिष्ठित किया गया। हैदराबाद में वर्तमान स्थान पर मंदिर का विचार 1992 में उड़िया के एक छोटे समूह द्वारा "भगवान जगन्नाथ की सर्वोच्च अभिव्यक्ति और ब्रह्मांडीय ऊर्जा के प्रतीक" के प्रति गहरी श्रद्धा रखने के लिए रखा गया था। परिणामस्वरूप 2004 में भव्य मंदिर का निर्माणकार्य शुरू हुआ। 100 से भी अधिक समर्पित श्रमिकों ने लगभग पांच वर्षों तक मेहनत की और यह कार्य मार्च 2009 में पूरा हुआ। भगवान गणेश, अंजनेय स्वामी, मां विमला, मां लक्ष्मी, भगवान शिव, हनुमान और नवग्रहों के लिए मुख्य मंदिर का निर्माण किया गया। जगन्नाथ मंदिर के निर्माण के इतिहास, दशा, अवतार और विभिन्न रूपों और अवस्थाओं में भगवान और देवी के रहस्यों और चमत्कारों से युक्त चाहरदीवारी पर पौराणिक और धार्मिक भित्ति चित्र शिक्षाप्रद और ज्ञानवर्धक हैं। इसके अलावा मंदिर की रोशनी को कलात्मक रूप से नियोजित किया गया है जो रात में काफी शानदार दिखता है।

सन्दर्भ
-------

1. ↑  "जगन्नाथ रथ यात्रा में 6,000 से अधिक श्रद्धालु शामिल होते हैं". न्यू इंडियन एक्सप्रेस. 22 जून 2012. अभिगमन तिथि 29 जुलाई 2014.
2. ↑  "जगन्नाथ मंदिर हैदराबाद (प्रवेश शुल्क, समय, प्रवेश टिकट की कीमत, मूल्य)". *हैदराबाद टूरिज्म*. अभिगमन तिथि 19 जून 2023.

इन्हें भी देखें
---------------

* आंध्र प्रदेश में जगन्नाथ
* हैदराबाद में जगन्नाथ मंदिर
**टंकारा** (Tankara) भारत के गुजरात राज्य के मोरबी ज़िले में स्थित एक नगर है।

विवरण
-----

यह छोटा सा शहर राजकोट से 40 किमी. की दूरी पर स्थित है और चांदी के नकली गहने बनाने के लिए अधिक प्रसिद्ध है। आर्य समाज के संस्थापक स्वामी दयानन्द सरस्वती का जन्म यहीं हुआ था। प्रत्येक वर्ष शिवरात्रि, जिसे आर्यसमाज 'ऋषि बोधोत्सव' के रूप में मनाता है, को एक विशाल आयोजन कर टंकारा स्थिति महर्षि दयानन्द न्यास के विशाल परिसर में मनाया जाता है। आयोजन में अनेक सम्मेलन, विद्वानों के प्रवचन, प्रख्यात भजनोपदेशकों के सुमधुर प्रेरणादायक भजन, गुरूकुल के ब्रह्मचारियों की क्रीड़ाएँ, व्यायाम सम्बन्धी प्रदर्शन, मुख्य अतिथि का स्वागत व उनके उद्बोधन सहित प्रातः व सायं यज्ञ के ब्रह्माजी आदि विद्वानों का यज्ञोपदेश भी होता है। टंकारा में एक भव्य एवं विशाल यज्ञशाला है जैसी देश के शायद अन्य स्थानों पर नहीं है।

ऋषिबोध उत्सव
------------

टंकारा में प्रतिवर्ष महाशिवरात्रि के अवसर पर दो दिवसीय मेला लगता है जिसे **ऋषिबोध उत्सव** कहते हैं। इसका आयोजन टंकारा ट्रस्ट द्वारा किया जाता है। वास्तव में इस उत्सव में आर्यसमाजी लोग स्वामी दयानन्द सरस्वती को याद करते हैं। इसमें शोभायात्रा निकलती है और महायज्य किया जाता है।

इन्हें भी देखें
---------------

* मोरबी ज़िला

बाहरी कड़ियाँ
-------------

* टंकारा
* गुजरात सरकार ऋषि दयानन्द जन्मभूमि का विकास कर इसे भव्य रूप देगी (मुख्यमंत्री विजय रुपाणी)

सन्दर्भ
-------

1. ↑  "Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068
2. ↑  "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
3. ↑  "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
6 फरवरी 1948 को, लेफ्टिनेंट किशन सिंह राठौड़ और तेन धार में तैनात राजपूत रेजिमेंट के 70 जवानों पर 1500 पाकिस्तानी घुसपैठियों ने हमला किया था।

लेफ्टिनेंट ने अपने सैनिकों को पिकेट में उनके बीच जाकर उनका साहस बढ़ाया। हमले के दौरान वो खुद अपने जवानों को गोलाबारूद मोहोईया करा रहे थे। उनके जोशीले नेतृत्व ने भारतीय सैनिकों के मन में जोश की भावना को जगाये रखा।

मार्च में, लेफ्टिनेंट राठौड़ को कोमन गोशा धार में एक खुफिया अधिकारी के रूप में तैनात किया गया था। जब दुश्मन लगातार सामने से हमले कर रहा था, तो लेफ्टिनेंट राठौड़ ने दुश्मन के बाईं ओर से एक हमले का नेतृत्व किया ताकि उसका ध्यान भटकाया जा सके। इसी दौरान जब एक सैनिक बुरी तरह घायल हुआ, तब लेफ्टिनेंट ने अपने गिरे हुए साथी को दोबारा लेने के लिए दुश्मन के हमले के बीच से होकर गए।

उस हमले के ठीक एक महीने बाद इसी तरह के हमले में उन्होंने झंगड़ में दुश्मन के खिलाफ अपनी पलटन का नेतृत्व किया। 9 अप्रैल 1948 को जब लेफ्टिनेंट किशन सिंह राठौड़ ऐसे ही हमले में फंसे हुए थे तब भी उन्होंने अपनी बहादुरी दुश्मनों को भगाया था। लेफ्टिनेंट सिंह राठौड़ को भारत-पाकिस्तान युद्ध में महावीर चक्र से सम्मानित किया गया था।
फोबोस (रूसी: Фобос, फोबोस, ग्रीक: Φόβος) कार्यक्रम एक मानव रहित अंतरिक्ष मिशन था जिसमें मंगल और उसके चंद्रमाओं फोबोस और डेमोस का अध्ययन करने के लिए सोवियत संघ द्वारा लॉन्च किए गए दो जांच शामिल थे। फोबोस 1 को 7 जुलाई 1988 को और फोबोस 2 को 12 जुलाई 1988 को लॉन्च किया गया था, प्रत्येक एक प्रोटॉन-के रॉकेट पर सवार था।

मंगल ग्रह के रास्ते में फोबोस 1 को टर्मिनल विफलता का सामना करना पड़ा। फोबोस 2 मंगल ग्रह की कक्षा में पहुँच गया, लेकिन योजनाबद्ध फ़ोबोस लैंडर्स की तैनाती से पहले, अंतिम चरण से पहले संपर्क टूट गया। फोबोस 1 और 2 एक नए अंतरिक्ष यान डिजाइन के थे, जो 1975-1985 के वेनेरा ग्रहीय मिशनों में उपयोग किए गए 4एमवी प्रकार का उत्तराधिकारी था, और 5वीके डिजाइन का उपयोग आखिरी बार वेगा 1 और वेगा 2 मिशनों के दौरान धूमकेतु हैली के दौरान किया गया था। उनमें से प्रत्येक का द्रव्यमान 2600 किलोग्राम (कक्षीय सम्मिलन हार्डवेयर के साथ 6220 किलोग्राम) था।

कार्यक्रम में स्वीडन, स्विट्जरलैंड, ऑस्ट्रिया, फ्रांस, पश्चिम जर्मनी और संयुक्त राज्य अमेरिका (जिसने जुड़वां अंतरिक्ष यान को ट्रैक करने के लिए अपने नासा डीप स्पेस नेटवर्क के उपयोग में योगदान दिया) सहित 14 अन्य देशों का सहयोग शामिल था।

फोबोस 1
-------

मुख्य लेख: फोबोस 1

फोबोस 2
-------

मुख्य लेख: फोबोस 2

  



|  |  |
| --- | --- |
|   | ***अंतरिक्ष उड़ान प्रवेशद्वार*** |
साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}
**लुआ त्रुटि package.lua में पंक्ति 80 पर: module 'Module:Italic title' not found।**
***केशव पंडित*** एक भारतीय अपराध ड्रामा श्रृंखला है जिसका प्रीमियर 15 मई 2010 को ज़ी टीवी पर हुआ था। यह श्रृंखला एक काल्पनिक नायक केशव पंडित के जीवन के इर्द-गिर्द घूमती है - मूल रूप से वेद प्रकाश शर्मा द्वारा बनाई गई - और एकता कपूर और शोभा कपूर द्वारा उनके बैनर बालाजी टेलीफिल्म्स के तहत निर्मित की गई है।

कथानक
-----

यह सीरीज माधव शास्त्री के इर्द-गिर्द घूमती है, जिन्हें 14 साल की उम्र में उस अपराध के लिए सजा दी जाती है, जो उन्होंने किया ही नहीं है। 24 साल की उम्र में, वह केशव पंडित के रूप में उभरता है जो कानून के दुष्चक्र में फंसे निर्दोष लोगों की मदद करने की योजना बनाता है क्योंकि वह नहीं चाहता कि किसी और को उन कठिनाइयों का सामना करना पड़े जिनसे वह गुजरा है।

कलाकार
------

* केशव पंडित/माधव शास्त्री के रूप में सरवर आहूजा
* युवा माधव शास्त्री के रूप में रजत टोकस
* अमन वर्मा
* गुनगुन उपरारी
* नीता शेट्टी
* पंछी बोरा सोनू जुनेजा के रूप में
* आंचल मुंजाल
* सायरा खान के रूप में lवाया रॉय चौधरी
* मंगल के रूप में जुबिन दत्त

संदर्भ
------

1. ↑  "Zee TV attempts to build weekend slot with its latest launch, Keshav Pandit". *www.afaqs.com*.
2. ↑  "Esselgroup - Zee ready with a new show". *www.esselgroup.com*. मूल से 30 मार्च 2023 को पुरालेखित. अभिगमन तिथि 19 अगस्त 2023.
3. ↑  "जी टीवी पर दिखेगा एकता का 'केशव पंडित'". 13 May 2010.
4. ↑  "Sarvar Ahuja At 'Keshav Pandit' Serial Press Meet - Koimoi".
5. 1 2  "Playing Ved Prakash Sharma's Keshav Pandit - Rediff.com". *m.rediff.com*.

बाहरी संबंध
-----------

* *Keshav Pandit*  इंटरनेट मूवी डेटाबेस पर

वर्ग
**आदि मल्ल** (694 - 710 ई.), मल्लभूम (मल्ल राजवंश) का संस्थापक था। 

मझौली राज एक प्रसिद्ध kurmi -mall संपत्ति की सीट थी जिसे मझौली राज के नाम से जाना जाता था, जिसके बारे में कहा जाता है कि इसकी स्थापना 1100 से 1300 ईस्वी के आसपास हुई थी। राजा विश्व सेन (अनुमानित लगभग 1000 से 1200 ईसा पूर्व), मल्ल देश या मल्ल भूमि या मल्ल राष्ट्र (बाद में मल्ल महाजनपद के रूप में जाना जाता है) के एकमात्र राजाओं में से एक , ने पूर्वी कोशल की राजधानी के रूप में कुशीनगर से महाजनपद युग से पहले शासन किया था। बाद में राजा विश्व सेन के वंशजों में से एक (लगभग 86वीं पीढ़ी) राजा भीम मल्ल सलेमपुर, उत्तर प्रदेश और मझौली परगना को जीतने के लिए गए , जहां उन्होंने एक किले की स्थापना की और 1100 से 1300 ईस्वी के आसपास मझौली राज की स्थापना की। [2] [3] इस राजवंश की एक शाखा मयूर नामक संस्थापक से आती है, जिसे विभिन्न प्रकार से ब्राह्मण, राजपूत या यहां तक कि भट्ट के रूप में वर्णित किया गया है। [4] वह काशी से कुशीनारा आये थे और उनकी चार पत्नियों से बच्चे थे: एक ब्राह्मण, एक मल्ल राजकुमारी (नाम सूर्यप्रभा हो सकता है), एक और भूमिहार , और एक राजपूत। उनकी भूमिहार पत्नी से उनके पुत्र का नाम राजा बीर सेन (अनुमानित 600 ईसा पूर्व) था जो बघोचिया राजवंश के संस्थापक थे और उनके वंशजों ने बंस गांव एस्टेट (दिलीपनगर एस्टेट), हथवा राज और तमकुही ताज की स्थापना की और उनसे भूमिहार शाखा शुरू की और मातृ पक्ष की उपाधि (मल्ला) अपनाई। और गोत्र (वत्स), उनकी मल्ला राजकुमारी से एक पुत्र का नाम राजा विश्वसेन है, जो विश्वसेन राजपूत वंश के संस्थापक हैं और उनके वंशज (शायद 86वीं पीढ़ी) राजा भीम देव ने मझुली राज की स्थापना की, उनकी ब्राह्मण पत्नी से एक पुत्र आगे चलकर मिश्रा के पूर्वज बने। ब्राह्मण ; और 

  

\*

2.
--

बौद्ध धर्म और जैन धर्म का प्रभाव
--------------------------------

1. ↑  Ostor 2004, पृ॰ 46.
2. ↑  Malabhum, Bishnupur-Chandra, Manoranjan; 2004; Kolkata. Deys Publishing ISBN 8129500442
3. ↑  Mallik, Abhaya Pada (1921). *History of Bishnupur-Raj: An Ancient Kingdom of West Bengal* (the University of Michigan संस्करण). Calcutta. पृ॰ 128. मूल से 12 मार्च 2017 को पुरालेखित. अभिगमन तिथि 11 मार्च 2016.
आजकल बहुत वैज्ञानिकों ने यह 

जाना है कि ऐसे कई रोग है जो आनुवांशिक है | यह रोग बहुत खतरनाक होते हैं | इसलिए बेहतर है कि इनकी चिकित्सा पहले ही हो जाए| ऐसे रोगों के चिकित्सा करने वाले को बोलते है जेनेटिक काउंसलर या आनुवांशिक परामर्श| ये लोगों को सलाह देते हैं कि आनुवांशिक रोग क्या है और इसका इलाज कैसे करते है| खास करके उन दांपत्तियों के लिए जिनका नई नई विवाह हुई है| आनुवांशिक परामर्श के कई तरीके है। एक है यह कि म्ररीज़ों को समझाना कि उनकी बीमारी क्या है और कैसे होता है? इस बीमारी को दूर कैसे किया जा सके | एक जेनेटिक काउंसलर को विज्ञान में मास्टर होना चाहिए | एक गर्भवती महिला को आनुवांशिक परामर्श के लिए सूचित किया जाता है जब जन्म के पूर्व का परीक्षण में कोई भी आनुवांशिक रोग की संभावना हैं। परीक्षा के बाद महिला एव्ं उनके घरवालों के आज्ञा के अनुसार यह सोचा जाता है कि गर्भावस्था को जारी रखना है या नहीं | कभी-कभी यह भी होता है कि बच्चे के जन्म क बाद लोग आनुवांशिक परामर्श के लिए जाते हैं अगर बच्चे में कोई समस्या हो तो| ऐसे हालत में काउंसलर बताता है कि इस बच्चे की यह हालत है तो अगले बच्चों में क्या समस्याए हो सकता है और तब उसे क्या करना है| वे पारिवारिक इतिहास देखकर बता सकता है कि इस परिवार में कोई खतरनाक रोग है या नहीं और अगर है तो उस परिवार को क्या करना चाहिए| 

आनुवांशिक परामर्श तब किया जाता है जब परिवार में कोई भय्ंकर रोग की संभावना हो, अगर मातृ उम्र ३५ से ज़्यादा हो और पितृ उम्र ४० से ज़्यादा हो, अल्ट्रासाउंड में गलती हो या परिवार इतिहास में कैंसर की प्र्बलता हो| कुछ बीमारिया जैसे टे सेक्स रोग,डाउन सिंड्रोम,सिस्टिक फाइब्रोसिस, रक्त की लाल कोशिकाओं की कमी और मांसपेशीय दुर्विकास जैसे रोग माता-पिता से ही आते हैं| इसलिए इनकी चिकित्सा करना बहुत ज़रूरी हैं | कभी-कभी कैंसर भी आनुवांशिक होता है| यह सब कुछ बताते है एक आनुवांशिक परामर्श| यह पेशा बहुत ही नोबेल है| यह अनेक जान बचाते है और लोगों का ज्ञान ज़्यादा कर देता है | दुःख की बात यह है कि अभी भी हमारे देश में इसकी ज़्यादा चाल नहीं है | अच्छा यहीं होगा कि लोग शादी के पहले एक जेनेटिक काउंसलर से मिलले | हमारे देश में ज़्यादातर लोग शादी के पहले ज्योतिषियों के पास जाते हैं यह देखने के लिए कि तारे सही है या नहीं, लेकिन हम सेहत के बारे में सोचते नहीं है| बेहतर यह होगा कि हम भारतीय नागरिक भी आनुवांशिक रोगों के बारे में सोचे और समय पर सही कदम ले| यह पेशा अमरीका में बहुत नाम हैं |
**अजीत कुमार डोभाल**, आई.पी.एस. (सेवानिवृत्त), भारत के राष्ट्रीय सुरक्षा सलाहकार हैं। वे 30 मई 2014 से इस पद पर हैं। डोभाल भारत के पांचवे राष्ट्रीय सुरक्षा सलाहकार हैं। इससे पहले शिवशंकर मेनन भारत के राष्ट्रीय सुरक्षा सलाहकार थे।

प्रारम्भिक शिक्षा
-----------------

अजित डोभाल का जन्म 1945 में उत्तराखंड के पौड़ी गढ़वाल में एक गढ़वाली परिवार में हुआ। उन्होंने अपनी प्रारम्भिक शिक्षा अजमेर के मिलिट्री स्कूल से पूरी की थी, इसके बाद उन्होंने आगरा विश्वविद्यालय से अर्थशास्त्र में एमए किया और पोस्ट ग्रेजुएशन करने के बाद वे आईपीएस की तैयारी में लग गए। कड़ी मेहनत के बल पर वे केरल कैडर से 1968 में आईपीएस के लिए चुन लिए गए।

करियर
-----

अजीत डोभाल 1968 में केरल कैडर से आईपीएस में चुने गए थे, 2005 में इंटेलिजेंस ब्यूरो यानी आईबी के चीफ के पद से रिटायर हुए हैं। वह सक्रिय रूप से मिजोरम, पंजाब और कश्मीर में उग्रवाद विरोधी अभियानों में शामिल रहे हैं।

सन्दर्भ
-------

1. ↑  "राष्ट्रीय सुरक्षा सलाहकार के रूप में श्री अजीत डोभाल की नियुक्ति". पत्र सूचना कार्यालय, भारत सरकार. 30 मई 2014. मूल से 5 जनवरी 2016 को पुरालेखित. अभिगमन तिथि 31 मई 2014.
2. ↑  "पढ़ें, मोदी के जेम्स बांड अजित डोभाल की 'जासूसी की कहानी' जिसकी वजह से थर्राता है पाकिस्तान". मूल से 4 अप्रैल 2017 को पुरालेखित. अभिगमन तिथि 3 अप्रैल 2017.
डेटा को संग्रहीत करने और पुनः प्राप्त करने और यात्रा, आवास, ऑटो किराये और अन्य गतिविधियों से संबंधित लेनदेन करने के लिए उपयोग की जाने वाली कम्प्यूटरीकृत प्रणालियों को **कंप्यूटर आरक्षण प्रणाली**, या **केंद्रीय आरक्षण प्रणाली (सीआरएस)** के रूप में जाना जाता है। कई एयरलाइनों के लिए टिकटों की बुकिंग और बिक्री की सुविधा के लिए, ट्रैवल एजेंसियों और वैश्विक वितरण प्रणालियों (जीडीएस) ने सीआरएस को अपनाया, जिन्हें शुरू में एयरलाइंस द्वारा विकसित और चलाया गया था। अधिकांश एयरलाइनों ने अपने सीआरएस को संभालने के लिए जीडीएस फर्मों के साथ अनुबंध किया है; ये व्यवसाय ऑनलाइन गेटवे के माध्यम से ग्राहकों तक पहुंच की सुविधा भी प्रदान करते हैं। एयरलाइन टिकट, होटल के कमरे और किराये के वाहनों की बुकिंग के अलावा, आधुनिक जीडीएस आमतौर पर उपयोगकर्ताओं को विभिन्न गतिविधियों और यात्राओं को शेड्यूल करने में सक्षम बनाते हैं। कई बाजारों में, वे बसों और ट्रेनों के लिए बुकिंग तक पहुंच भी प्रदान करते हैं, हालांकि ये आमतौर पर प्राथमिक प्रणाली से जुड़े नहीं होते हैं। इनका उपयोग होटल व्यवसाय में उपयोगकर्ताओं द्वारा इलेक्ट्रॉनिक जानकारी भेजने, आरक्षण करने और यह सुनिश्चित करने के लिए भी किया जाता है कि होटल में ओवरबुकिंग न हो।

एक व्यापक यात्री सेवा प्रणाली जिसमें एक एयरलाइन इन्वेंट्री प्रणाली और एक प्रस्थान नियंत्रण प्रणाली शामिल होती है, उसमें एयरलाइन बुकिंग प्रणाली शामिल हो सकती है। ऐसी संभावना है कि नेटवर्क में व्यवधान वर्तमान केंद्रीकृत आरक्षण प्रणालियों को प्रभावित कर सकता है।

प्रवृत्तियों
------------

वैश्विक वितरण प्रणाली, या जीडीएस, लंबे समय से यात्रा व्यवसाय पर हावी रही है। अत्यधिक जीडीएस शुल्क का भुगतान करने से बचने और जीडीएस को पूरी तरह से दरकिनार करने के लिए एयरलाइंस अब अपनी वेबसाइटों के माध्यम से सीधे उड़ानें बेचती हैं। अमेरिकन एयरलाइंस जैसे ट्रैवल एजेंटों के साथ सीधा संबंध स्थापित करना, जीडीएस से बचने का एक और तरीका है।

### समय

* 30 मार्च 2007 को, टेक्सास पैसिफिक ग्रुप और सिल्वर लेक पार्टनर्स, दो निजी निवेशकों ने सेबर होल्डिंग्स के लिए लगभग 5 बिलियन अमेरिकी डॉलर का भुगतान किया। 2008 में सेबर होल्डिंग्स का कुल राजस्व 3 बिलियन अमेरिकी डॉलर के करीब था।
* ट्रैवलपोर्ट, वह कंपनी जो गैलीलियो की मालिक है, ने दिसंबर 2006 में वर्ल्डस्पैन जीडीएस को खरीदने और संयोजित करने के लिए सहमति व्यक्त की। इस प्रकार 2002 में एयरलाइन आरक्षण के आंकड़ों के आधार पर विलय किए गए व्यवसाय में 46.3% बाजार हिस्सेदारी होगी।
* दुनिया भर में, वर्ल्डस्पैन की बाज़ार हिस्सेदारी 16.9% है; 2006 के एमआईडीटी एयरलाइन लेनदेन डेटा के आधार पर, संयुक्त राज्य अमेरिका में यह 31% है।
* एयर फ़्रांस के साथ विलय के परिणामस्वरूप, KLM मार्च 2007 में अपनी स्वयं की बुकिंग प्रणाली (CORDA) से एमॅड्यूस में स्थानांतरित हो गया।
* जेटब्लू ने फरवरी 2010 में अपनी पुरानी आरक्षण प्रणाली से सब्रेसोनिक ग्राहक बिक्री और सेवा प्लेटफ़ॉर्म पर स्विच किया।
* सितंबर 2018 में टर्किश एयरलाइंस सेबर से हिटिट में बदल गई।
छाप तिलक सब छीनी : (ब्रजभाषा), १४वीं सदी के सूफ़ी संत अमीर खुसरो की एक कविता है जो अवधी में लिखी गयी थी। अक्सर क़व्वाली की तरह गाया जाता है।  भारतीय उपमहाद्वीप के मशहूर गायकों ने ये गाना गाया जैसे नुसरत फ़तेह अली ख़ान, फ़रीद अयाज़, निजामी बंधु नाहीद अख़्तर, मेहनाज़ बेग़म, आबिदा परवीन इक़बाल हुसैन ख़ान, उस्ताद विलायत ख़ान, उस्तान शुजात ख़ान, ज़िला ख़ान, हदीक़ा कियानी और उस्ताद राहत फ़तेह अली खान।[]

इतिहास
------

सूफ़ीमत में सूफ़ी क़व्वाली गा कर इबादत करते हैं,ये भी एक ऐसी ही क़व्वाली है जिसे निज़ामुद्दीन औलिया के लिए गाया गया है। 
छाप तिलक सब छीनी रे मोसे नैना मिलाय के,
मोहे सुहागन कीनी रे/मोसे नैना मिलाइके
प्रेम भटी का मधवा पिलाइके

```
इस क़व्वाली का असली मतलब निज़ामुद्दीन औलिया के प्रति समर्पण है, जो निज़ामुद्दीन औलिया के शरण में जाता है वो अपनी छप और तिलक मिटा कर औलिया का ही हो जाता है।
```

ख़ुसरो ने इस क़व्वाली के ज़रिए तमाम ज़िंदगी औलिया के दर पर गुज़ारने की ख़्वाहिश ज़ाहिर की थी। (ख़ुसरो निजाम के बल बल जाए)।

शब्द
----

**शब्द हिंदी में**

छाप तिलक सब छीनी रे मोसे नैना मिलाइके

बात अगम कह दीनी रे मोसे नैना मिलाइके

प्रेम भटी का मधवा पिलाइके

मतवाली कर लीनी रे मोसे नैना मिलाइके

गोरी गोरी बईयाँ, हरी हरी चूड़ियाँ

बईयाँ पकड़ हर लीनी रे मोसे नैना मिलाइके

बल बल जाऊं मैं तोरे रंग रजवा

अपनी सी रंग दीनी रे मोसे नैना मिलाइके

ख़ुसरो निजाम के बल बल जाए

मोहे सुहागन कीनी रे मोसे नैना मिलाइके

बात अजब कह दीनी रे मोसे नैना मिलाइके

**शब्द उर्दू में**

چھاپ تلک سب چھینی رے موسے نیناں ملائیکے‎

بات اگم کہہ دینی رے موسے نیناں ملائیکے‎

پریم بھٹی کا مدھوا پلائیکے‎

متوالی کر لينی رے موسے نیناں ملائیکے‎

گوری گوری بياں، ہری ہری چوڑیاں‎

بياں پکڑ ہر لينی رے موسے نیناں ملائیکے‎

بل بل جاؤں میں تورے رنگ رجوا‎

آپ کی سی رنگ دينھی رے موسے نیناں ملائیکے‎

خسرو نظام کے بل بل جائے‎

موہے سہاگن کر دینی رے موسے نیناں ملائیکے‎

چھاپ تلک سب چھینی رے موسے نیناں ملائیکے‎

بات عجب کہہ دینی رے موسے نیناں ملائیکے‎

सन्दर्भ
-------

1. ↑  "A message of love: Sabri brothers enthrall the audience with their qawwali". *Times of India*. TNN. 24 January 2011. मूल से 28 सितंबर 2013 को पुरालेखित. अभिगमन तिथि 26 October 2017.
2. ↑  "Love and the Metaphors of Wine and Drunkenness in Persian Sufi Poetry" (अंग्रेज़ी में). मूल से 16 अगस्त 2018 को पुरालेखित.
3. ↑  "What was Rumi talking about?". *Al Jazeera* (अंग्रेज़ी में). मूल से 17 अगस्त 2018 को पुरालेखित.
**मुकुटधारी प्रसाद चौहान**

एक स्वतंत्रता सेनानी थे। मुकुटधारी प्रसाद चौहान का जन्म 1901 में बिहार राज्य के पश्चिमी चंपारण जिले के भितिहरवा गांव में हुआ था। उनका नाम बिहार के स्वतंत्रता सेनानियों में शामिल था, उन्होंने 1930 के नमक आंदोलन और 1942 के भारत छोड़ो आंदोलन में सक्रिय भूमिका निभाई। चंपारण शहर के भितिहरवा में महात्मा गांधी आश्रम में उनके नाम पर एक प्रतिमा बनाई गई है। उनके बाद बाद उनके सुपुत्र श्री अरविंद चौहान ने भी अपना जीवन समाज सेवा में ही गुजारा।अभी उनके सुपौत्र अनिल चौहान भी अपने दादाजी के तरह ही अपना सर्वस्व न्योछावर झोंक दिया समाज सेवा हेतु। कुल मिलाकर चौहान परिवार का बहुत ही बड़ा योगदान रहा है सामाजिक उत्थान में।

इतिहास
------

स्वतंत्रता आंदोलन में भाग लेने वाला ऐसा ही एक महत्वपूर्ण नाम है मुकुटधारी प्रसाद चौहान। 1917 में जब महात्मा गांधी अंग्रेजों के जुल्म से पीड़ित किसानों की आवाज बनने चंपारण आये तो मुकुटधारी उनके सहयोगी बने। गांधीजी के चंपारण सत्याग्रह में मुकुटधारी प्रसाद चौहान और राजकुमार शुक्ल ने महत्वपूर्ण भूमिका निभाई। उन्होंने 1930 के नमक आंदोलन 1942 के भारत छोड़ो आंदोलन में भी सक्रिय भूमिका निभाई। वे आंदोलन के दौरान कई बार जेल भी गए। धन्यवाद।

सामाजिक लोग
-----------

\*फागू चौहान

\*रेणू देवी

\*दारा सिंह चौहान

*

सन्दर्भ
-------

1. ↑  "कस्तूरबा पाठशाला के संस्थापक छात्र रहे मुकुटधारी - Mukutdhari was the founder student of Kasturba Pathshala - Bihar West Champaran General News". *Jagran*. अभिगमन तिथि 2023-09-30.
2. ↑  Tejashwi Yadav on X: "आज बिहार राज्य नोनिया महासभा द्वारा आयोजित ... https://twitter.com/yadavtejashwi/status/1520747403963289600
3. ↑  Aalok, Dr dayaram (2022-01-14). "आध्यात्म,जाति इतिहास,जनरल नॉलेज: नोनिया जाति का इतिहास :Noniya caste history". *आध्यात्म,जाति इतिहास,जनरल नॉलेज*. अभिगमन तिथि 2023-09-30.
**करणी माता का मन्दिर** एक प्रसिद्ध हिन्दू मन्दिर है जो राजस्थान के बीकानेर जिले में स्थित है। इसमें देवी **करणी माता** की मूर्ति स्थापित है। यह बीकानेर से ३० किलोमीटर दक्षिण दिशा में देशनोक में स्थित है। करणी माता का जन्म चारण क्षत्रिय कुल में हुआ यह मन्दिर चूहों का मन्दिर भी कहलाया जाता है। मन्दिर में सफेद चूहे का दर्शन मंगलकारी माना जाता है। इस पवित्र मन्दिर में लगभग 25000 चूहे रहते हैं।

कथा के अनुसार
-------------

करणी मां की कथा एक सामान्य ग्रामीण कन्या की कथा है, लेकिन उनके संबंध में अनेक चमत्कारी घटनाएं भी जुड़ी बताई जाती हैं, जो उनकी उम्र के अलग-अलग पड़ाव से संबंध रखती हैं।
बताते हैं कि संवत 1595 की चैत्र शुक्ल नवमी गुरुवार को श्री करणी ज्योर्तिलीन हुईं। संवत 1595 की चैत्र शुक्ला 14 से यहां श्री करणी माता जी की सेवा पूजा होती चली आ रही है।

करणी जी का अवतरण चारण कुल में वि. सं. १४४४ अश्विनी शुक्ल सप्तमी शुक्रवार तदनुसार २० सितम्बर, १३८७ ई. को सुआप (जोधपुर) में मेहाजी किनिया के घर में हुआ था। करणीजी ने जनहितार्थ अवतार लेकर तत्कालीन जांगल प्रदेश को अपनी कार्यस्थली बनाया। करणीजी ने ही राव बीका को जांगल प्रदेश में राज्य स्थापित करने का आशीर्वाद दिया था। करणी माता ने मानव मात्र एवं पशु-पक्षियों के संवर्द्धन के लिए देशनोक में दस हजार बीघा 'ओरण' (पशुओं की चराई का स्थान) की स्थापना की थी। करणी माता ने पूगल के राव शेखा को मुल्तान (वर्तमान में पाकिस्तान में स्थित) के कारागृह से मुक्त करवा कर उसकी पुत्री रंगकंवर का विवाह राव बीका से संपन्न करवाया था। करणीजी की गायों का चरवाहा दशरथ मेघवाल था। डाकू पेंथड़ और पूजा महला से गायों की रक्षार्थ जूझ कर दशरथ मेघवाल ने अपने प्राण गवां दिए थे। करणी माता ने डाकू पेंथड़ व पूजा महला का अंत कर दशरथ मेघवाल को पूज्य बनाया जो सामाजिक समरसता का प्रतीक है ।

वास्तुकला
---------

इस मन्दिर का निर्माण बीकानेर के महाराजा गंगा सिंह ने राजपूत शैली में लगभग १५-२०वीं सदी में करवाया था। मन्दिर के सामने महाराजा गंगा सिंह ने चांदी के दरवाजे भी बनाए थे। देवी की छवि अंदरूनी गर्भगृह में निहित है। मन्दिर में १९९९ में हैदराबाद के कुंदन लाल वर्मा ने भी कुछ मन्दिर का विस्तार किया था।

आवागमन
------

मां करणी मंदिर तक पहुंचने के लिए बीकानेर से बस, जीप व टैक्सियां आसानी से मिल जाती हैं। बीकानेर-जोधपुर रेल मार्ग पर स्थित देशनोक रेलवे स्टेशन के पास ही है यह मंदिर। वर्ष में दो बार नवरात्रों पर चैत्र व आश्विन माह में इस मंदिर पर विशाल मेला भी लगता है। तब भारी संख्या में लोग यहां पहुंचकर मनौतियां मनाते हैं। श्रद्धालुओं के ठहरने के लिए मंदिर के पास धर्मशालाएं भी है। []

इन्हें भी देखें
---------------

* विरात्रा माता मंदिर

सन्दर्भ
-------

1. 1 2  Deshnok – Kani Mata Temple Archived 2014-01-08 at the वेबैक मशीन *India*, by Joe Bindloss, Sarina Singh, James Bainbridge, Lindsay Brown, Mark Elliott, Stuart Butler. Published by Lonely Planet, 2007. ISBN 1-74104-308-5. *Page 257*.
2. 1 2  Langton, Jerry (2007). *Rat: How the World's Most Notorious Rodent Clawed Its Way to the Top*. Macmillan. पपृ॰ 125–128. आई॰ऍस॰बी॰ऍन॰ 0-312-36384-2.
**सामाजिक उद्यमिता** का कार्य करने वाले सामाजिक उद्यमी कहलाते हैं। सामाजिक उद्यमी अपनी-अपनी नज़र से समाज में व्याप्त किसी समस्या की पहचान करता है। उसके बाद सामाजिक उद्यमिता के सिद्धान्तों का सहारा लेते हुए वह सामाजिक परिवर्तन करके उस समस्या का समाधान निकाला जाता है। 

जहां व्यापारिक उद्यमी अपना कार्य लाभ और हानि के रूप में मापते हैं, सामाजिक उद्यमी अपनी सफलता का मूल्यांकन समाज पर अपने कार्य द्वारा पडे प्रभाव के रूप में मापते हैं। अधिकांश सामाजिक उद्यमी बिना लाभ के काम करने वाली संस्थाओं अथवा नागरिक समूहों के रूप में कार्य करते हैं।

जिस प्रकार व्यापारिक उद्यमिता में नवाचारी उत्पादों या नवाचारी सेवाओं का बहुत महत्व है, उसी तरह सामाजिक उद्यमी के कार्य में सामाजिक नवाचार का बहुत महत्व है।

यद्यपि इस शब्द का प्रयोग १९८०/१९९० के दशक से शुरू हुआ, इतिहास में हर काल और हर देश में सामाजिक उद्यमी भरे पडे हैं। महात्मा गांधी, विनोबा भावे, फ्लोरेंस नाइटइंगेल, राबर्ट ओवेन डॉक्टर भीमराव अम्बेडकर)आदि कुछ प्रमुख सामाजिक उद्यमी हैं।

आज के समय मे यदि अधिक से अधिक लोग सामाजिक उद्यमिता के क्षेत्र मे आगे आते है तो कै ऐसे काम हो सकते है जिसके लिये सरकारी तन्त्र के आगे हाथ फैलना पडता है।

बाहरी कड़ियाँ
-------------

* *Social Entrepreneurship: The Case for Definition*, Sally Osberg and Roger Martin
* *Everyone a Changemaker: Social Entrepreneurship's Ultimate Goal*, Bill Drayton
* *The Importance of Social Entrepreneurship for Development*, Jürgen Nagler
* *Enterprising Social Innovation: the most intriguing form of social entrepreneurship*, Greg Dees and Beth Anderson
सुंदरी () भारत के बिहार राज्य अंतर्गत कैमूर भभुआ जिले में बेलाव थाना भगवानपुर प्रखंड के मोकरम पंचायत मैं स्थित एक छोटा सा गांव है। इस गांव के पूर्व में कस्तूरीसराय गांव व दक्षिण में चॉकेडिहरा, पश्चिम में कुकुरनहिया नदी और भंवरी गांव तथा उत्तर मे ओरा गांव स्थित है, कैमूर की पहाड़ियों की गोद में बसा गांव अपने प्राकृतिक सौंदर्य और हरियाली की दृष्टिकोन से खास है। यहां के खेतों में अनेक प्रकार की फैसले उगती है और अमित सौंदर्य का दर्शन कराता है।
**नदी**- कुकुरनहीया नदी इस गांव के पश्चिमी भाग से बहती हुई उत्तर पूरब की तरफ ओरा गांव की ओर निकल जाती है, यह एक बरसाती नदी है, जो कैमूर की पहाड़ियों में स्थित अधौरा प्रखंड के आसपास से निकलती है।
**मुख्य सड़क**-ग्रैंड ट्रंक रोड
**निकटतम रेलवे स्टेशन**-भभुआ रोड
**निकटतम हवाई अड्डा**- लाल बहादुर शास्त्री अंतर्राष्ट्रीय हवाई अड्डा वाराणसी
**मुख्य भाषा**-यहां के लोग मुख्यतः भोजपुरी बोलते हैं हिंदी पठन-पाठन की भाषा है।
इस गांव में शिक्षा और स्वास्थ्य की सुविधा उपलब्ध नहीं है प्राथमिक शिक्षा के लिए बच्चे बगल के गांव में जाते हैं। भगवा इस गांव का सबसे नजदीकी शहर है जो कि जिला मुख्यालय भी है यहां के बच्चे तमाम सुविधाओं के बावजूद यहां के बच्चे अपनी पढ़ाई जारी रखते हैं और सरकारी नौकरियों में कार्यरत भी है।
 - इस गांव में भगवान शिव की एक बड़ी भव्य मंदिर बना है जो की आकर्षण का केंद्र है यहां प्रत्येक वर्ष शिवरात्रि के समय एक महायज्ञ का आयोजन भी किया जाता है, इस महायज्ञ में शामिल होने के लिए लोग दूर-दूर से आते हैं।

1. ↑  सुंदरगढ़
2. ↑
3. ↑  सांस्कृतिक महत्व
आदमी को थप्पड़ मारा जा रहा है
एक महिला उससे बुरा व्यव्हार करने वाले पुरुष को थप्पड़ मारती हुई।
**थप्पड़** या **तमाँचा** किसी व्यक्ति की ओर से किसी दूसरे व्यक्ति पर आक्रामक रूप से चहरे पर किए जाने वाले वार को कहा जाता है। इसके लिए विशेष रूप से हाथ और उसमें में भी हथेली का इस्तेमाल किया जाता है। साधारण रूप से सभ्य समाज में जहाँ हिंसा या आक्रामकता का कोई स्थान नहीं है वहाँ लोग इस प्रकार से आक्रोश को प्रकट करने से बचते हैं। फिर भी कुछ संदर्भों में थप्पड़ का चलना आम है, जैसे कि कई बार माँ बाप बच्चों को सुधारने के लिए उन्हें थप्पड़ मारते हैं और इसी प्रकार से कई बार स्कूलों में कम आयु के बालक-बालिकाओं को उनकी टीचरें मारा करती हैं।

वैज्ञानिकों की खोज
------------------

भारत में बच्चों को सजा देने के लिए गार्जियन या माता-पिता अक्सर थप्पड़ मारते हैं। कई वयस्क लोगों में से भी कई लोग ऐसे होंगे, जिनका बचपन ऐसी यादों से भरा हुआ होगा। लेकिन, अब हार्वर्ड यूनिवर्सिटी के वैज्ञानिकों ने दावा किया है कि बच्चों को थप्पड़ मारने से उनके दिमाग के विकास पर असर पड़ सकता है। इस सच्चाई का पता लगाने के लिए वैज्ञानिकों ने 147 बच्चों के दिमाग पर थप्पड़ के प्रभाव की जांच की 2021 में जाँच की थी। शोध ने पाया कि थप्पड़, कुपोषण और हिंसा एक समान रूप से बच्चों के मानसिक विकास को प्रभावित कर सकते हैं।

इन्हें भी देखें
---------------

* हिंसा
* थप्पड़ (2020 की फ़िल्म)

सन्दर्भ
-------

1. ↑
भारत के राज्य उत्तर प्रदेश में बाराबंकी जिले में एक कस्बा बदोसराय है। यह जिले से 45 किमी की दूरी पर है और राज्य की राजधानी लखनऊ से लगभग 60 किमी दूर है। यहाँ से विधान सभा रामनगर लगभग 10 किमी की दूरी पर स्थित है।यहाँ की तहसील सिरौली गौसपुर है। इस कस्बे से 1 किमी की दूरी पर किन्तूर नामक गाँव में एक प्रसिद्ध धर्म स्थल कुन्तेश्वर धाम मन्दिर है। और लगभग 3 किमी की दूरी पर पारिजात का वृक्ष है। जो कि लगभग महाभारत काल का है। इस कस्बा बदोसरांय में एक सरकारी इण्टर कॉलेज मौजूद है जिसका नाम जनता इण्टर कॉलज हैजिसकी स्थापना अशर्फी लाल यादव जी द्वारा की गई। इस कस्बे से कुछ दूरी पर ग्राम दरिगापुर में हजरत मलामत शाह की मजार भी है। जहाँ हर साल जायरीन आते है। और बडा़ मेला भी लगता है। कस्बा बदोसराय के लोग जहाँ कुन्तेश्वर धाम मन्दिर पर माथा टेकने जाते है वही मलामत शाह की मजार पर जियारत मे भी खूब भीड़ लगती है। कुल मिलाकर कस्बा बदोसराय के लोग हर धर्म को खुशी खुशी लेकर चलने व रहने वाले लोग है।

इतिहास
------

भूगोल
-----

जनसंख्या
--------

धार्मिक स्थल
------------

शिक्षा
------

स्वास्थ्य
---------

यातायात
-------